# 

# Smernica č. 58/2021, ktorou sa mení a dopĺňa smernica č. 23/2017 o súťažiach

Gestorský útvar: Sekcia stredných škôl, tel.: 02/59374255 reg. č : 2021/22730:1-A2200

Minister školstva, vedy, výskumu a športu vydáva podľa článku 12 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky v súlade s § 14 ods. 6 písm. n) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a § 5 ods. 6 zákona č. 440/2015 Z. z. o športe a o zmene a doplnení niektorých zákonov vydáva túto smernicu:

### 

Smernica č. 23/2017 o súťažiach sa mení a dopĺňa takto:

* + - 1. V čl. 2 ods. 1 sa za písmeno d) vkladajú nové písmená e) a f), ktoré znejú:

„e) žiakov stredných športových škôl,

f) žiakov škôl umeleckého priemyslu,“.

Doterajšie písmená e) až h) sa označujú ako písmená g) až j).

* + - 1. V čl. 3 ods. 1 sa slová „okresný úrad v sídle kraja“ nahrádzajú slovami „regionálny úrad školskej správy (ďalej len „regionálny úrad“).“.
      2. V čl. 5 ods. 2 písm. c) sa vypúšťajú slová „alebo rozpočtovej kapitoly Ministerstva vnútra Slovenskej republiky (ďalej len „ministerstvo vnútra“)“.
      3. V čl. 5 ods. 4 písm. c) sa vypúšťajú slová „alebo rozpočtovej kapitoly ministerstva vnútra“.
      4. V čl. 5 ods. 11 sa slová „vedúci odboru školstva okresného úradu v sídle kraja“ nahrádzajú slovami „riaditeľ regionálneho úradu“.
      5. V čl. 5 ods. 18 sa slovo „okresných“ nahrádza slovom „regionálnych“.
      6. V čl. 9 ods. 2 sa slová „sekciou štátnej starostlivosti o šport a mládež“ nahrádza slovami „sekciou, v ktorej pôsobnosti je šport“.
      7. V čl. 9 ods. 3 úvodnej vete sa vypúšťajú slová „a rozpočtovej kapitoly ministerstva vnútra“.
      8. V čl. 12 ods. 1 úvodnej vete a čl. 14 ods. 1 sa vypúšťajú slová „a z kapitoly ministerstva vnútra“.
      9. Slová „okresný úrad v sídle kraja“ vo všetkých tvaroch sa v celom texte okrem čl. 3 ods. 1 a čl. 5 ods. 11 nahrádzajú slovami „regionálny úrad“ v príslušnom tvare.

**Čl. 2**

Táto smernica nadobúda účinnosť 1. januára 2022.

**minister**